CELEX: 62019TN0786
Language: da
Date: 2019-11-13 00:00:00
Title: Sag T-786/19: Sag anlagt den 13. november 2019 – Simfer Jersey mod Kommissionen

10.2.2020   
            
            
               DA
            
            
               Den Europæiske Unions Tidende
            
            
               C 45/73
            
         
      Sag anlagt den 13. november 2019 – Simfer Jersey mod Kommissionen
      (Sag T-786/19)
      (2020/C 45/59)
      Processprog: engelsk
      
         Parter
      
      
         Sagsøger: Simfer Jersey Ltd (St Helier, Jersey) (ved advokaterne N. Niejahr og B. Hoorelbeke samt solicitors A. Stratakis og P. O’Gara)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (EU) 2019/1352 af 2. april 2019 om Det Forenede Kongeriges statsstøtte SA.44896 vedrørende skattefritagelse for koncernintern finansiering for kontrollerede udenlandske selskaber annulleres, for så vidt som det deri fastslås, at den angivelige støtteforanstaltning udgør støtte som omhandlet i artikel 107, stk. 1, TEUF, og at støtten skal tilbagesøges med renter, herunder fra sagsøgeren.
               
            
                  —
               
               
                  Subsidiært annulleres den anfægtede afgørelses artikel 2, 3 og 4, for så vidt som der deri pålægges tilbagesøgning af den uforenelige støtte med renter, herunder fra sagsøgeren.
               
            
                  —
               
               
                  Kommissionen tilpligtes at bære sine egne omkostninger og betale de af sagsøgeren afholdte omkostninger i forbindelse med denne sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Med det første anbringende gøres gældende, at Kommissionen tilsidesatte artikel 107, stk. 1, TEUF ved at finde, at den påståede støtteforanstaltning giver en selektiv fordel
                  
                              a)
                           
                           
                              til de selskaber, der gør brug af 75 %-fritagelsen for fritagelsesberettigede låneforhold med lav risiko, fordi Kommissionen:
                              
                                          —
                                       
                                       
                                          fejlagtigt konkluderede, at UK Controlled Foreign Companies (CFC) regime (de britiske regler om kontrollerede udenlandske selskaber) udgjorde referencesystemet, begik en retlig fejl ved at konkludere, at 75 %-fritagelsen udgør en undtagelse til referenceskattesystemet som følge af, at
                                          
                                                      (i)
                                                   
                                                   
                                                      konklusionen om, at der forelå en undtagelse, fejlagtigt er støttet på lovgivningsteknikken.
                                                   
                                                
                                                      (ii)
                                                   
                                                   
                                                      kriteriet om nøglepersonfunktioner ikke er det væsentligste kriterium for Det Forenede Kongeriges CFC-ordning
                                                   
                                                
                                                      (iii)
                                                   
                                                   
                                                      fritagelsesberettigede og ikkefritagelsesberettigede låneforhold ikke omfattes af samme retlige og faktiske situation, og at Kommissionen under alle omstændigheder begik en retlig fejl ved analogt at anvende eller i for høj grad forlod sig på ordlyden af Rådets direktiv (EU) 2016/1164 (1)
                                                      
                                                   
                                                
                                    
                                          —
                                       
                                       
                                          begik en faktisk og retlig fejl ved at konkludere, at 75 %-fritagelsen ikke er begrundet i skattesystemets generelle karakter eller opbygning på samme måde som Group Financing Exemption (skattefritagelse for koncernintern finansiering), der finder anvendelse på ikkehandelsrelaterede finansieringsindtægter, som falder inden for section 371EC i Taxation (Internation and Other Provisions) Act 2010 (2010-skatteloven (internationale og andre bestemmelser) (kapitalinvesteringer fra Det Forenede Kongerige)
                                       
                                    
                        
                              b)
                           
                           
                              til de virksomheder, der gør brug af en »matched interest« eller undtagelserne vedrørende fritagelsesberettigede ressourcer, fordi Kommissionen
                              
                                          —
                                       
                                       
                                          drog en fejlagtig konklusion om, at UK CFC Rules (Det Forenede Kongeriges CFC-regler) udgjorde referencesystemet og begik en retlig fejl ved at fastslå, at undtagelserne vedrørende »matched interest« eller fritagelsesberettigede ressourcer udgør en undtagelse til referenceskattesystemet eftersom:
                                          
                                                      (i)
                                                   
                                                   
                                                      konklusionen om, at der forelå en undtagelse, er fejlagtigt baseret på lovgivningsteknikken, og kriteriet om nøglepersonfunktioner ikke er det væsentligste kriterium for Det Forenede Kongeriges CFC-ordning
                                                   
                                                
                                                      (ii)
                                                   
                                                   
                                                      skatteydere, der er omfattet af undtagelserne vedrørende »matched interest« og fritagelsesberettigede ressourcer, ikke befinder sig i samme retlige og faktiske situation som skatteydere, der ikke er omfattet
                                                   
                                                
                                    
                                          —
                                       
                                       
                                          begik en faktisk og retlig fejl ved at fastslå, at undtagelserne vedrørende »matched interest« og fritagelsesberettigede ressourcer ikke er begrundet i skattesystemets karakter eller opbygning.
                                       
                                    
                        
            
                  2.
               
               
                  Med det andet anbringende gøres gældende, at Kommissionen tilsidesatte artikel 107, stk. 1, TEUF ved ikke at godtgøre, at den påståede støtteforanstaltning kunne påvirke samhandelen mellem medlemsstater og truede med at fordreje konkurrencen.
               
            
                  3.
               
               
                  Med det tredje anbringende gøres subsidiært gældende, at Kommissionen tilsidesatte artikel 49 TEUF ved at fastslå, at kvalificeringen af den påståede støtteforanstaltning som statsstøtte, der er uforenelig med det indre marked, ikke er i strid med etableringsfriheden som sikret ved artikel 49 TEUF.
               
            
                  4.
               
               
                  Med det fjerde anbringende gøres gældende, at Kommissionen tilsidesatte de grundlæggende principper om ligebehandling/forbud mod forskelsbehandling ved at behandle ikkehandelsrelaterede finansieringsindtægter, der hidrører fra fritagelsesberettigede lån, som ikkehandelsrelaterede finansieringsindtægter, der hidrører fra ikkefritagelsesberettigede lån og ved at behandle Group Financing Exemption forskelligt alt efter, om de ikkehandelsrelaterede finansieringsindtægter falder inden for sections 371EB eller 371EC i Taxation (Internation and Other Provisions) Act 2010.
               
            
                  5.
               
               
                  Med det femte anbringende gøres subsidiært gældende, at selv såfremt den påståede støtteforanstaltning falder inden for anvendelsesområdet for artikel 107, stk. 1, TEUF, tilsidesatte Kommissionen artikel 16, stk. 1, i procedureforordningen (2) ved at pålægge tilbagesøgning af den påståede uforenelige støtte hos modtagerne af den påståede støtteforanstaltning, idet en sådan tilbagesøgning er i strid med almindelige EU-retlige principper, nemlig princippet om beskyttelse af den berettigede forventning og retssikkerhedsprincippet.
               
            
         (1)  Rådets direktiv (EU) 2016/1164 af 12.7.2016 om regler til bekæmpelse af metoder til skatteundgåelse, der direkte indvirker på det indre markeds funktion (EUT 2016 L 193, s. 1).
      
         (2)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015 L 248, s. 9).